CELEX: 32012R0519
Language: lt
Date: 2012-06-19 00:00:00
Title: 2012 m. birželio 19 d. Komisijos reglamentas (ES) Nr. 519/2012, kuriuo iš dalies keičiamas Europos Parlamento ir Tarybos reglamento (EB) Nr. 850/2004 dėl patvariųjų organinių teršalų I priedas  Tekstas svarbus EEE

20.6.2012   
            
            
               LT
            
            
               Europos Sąjungos oficialusis leidinys
            
            
               L 159/1
            
         KOMISIJOS REGLAMENTAS (ES) Nr. 519/2012
   2012 m. birželio 19 d.
   kuriuo iš dalies keičiamas Europos Parlamento ir Tarybos reglamento (EB) Nr. 850/2004 dėl patvariųjų organinių teršalų I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 850/2004 dėl patvariųjų organinių teršalų ir iš dalies keičiantį Direktyvą 79/117/EEB (1), ypač į jo 14 straipsnio 1 ir 3 dalis,
   kadangi:
   
               (1)
            
            
               Reglamentu (EB) Nr. 850/2004 į Sąjungos teisę perkeliami įsipareigojimai, nustatyti Stokholmo konvencijoje dėl patvariųjų organinių teršalų (toliau – Konvencija), patvirtintoje 2004 m. spalio 14 d. Tarybos sprendimu 2006/507/EB dėl Stokholmo konvencijos dėl patvariųjų organinių teršalų sudarymo Europos bendrijos vardu (2), ir 1979 m. Konvencijos dėl tolimų tarpvalstybinių oro teršalų pernašų 1998 m. Protokole dėl patvariųjų organinių teršalų (toliau – Protokolas), patvirtintame 2004 m. vasario 19 d. Tarybos sprendimu 2004/259/EB dėl 1979 m. Tolimų tarpvalstybinių oro teršalų pernašų konvencijos (toliau – TTOTP konvencija) protokolo dėl patvarių organinių teršalų sudarymo Europos bendrijos vardu (3);
            
         
               (2)
            
            
               2009 m. gruodžio 14–18 d. vykusioje 27-ojoje sesijoje TTOTP konvencijos vykdomoji įstaiga nusprendė į Protokolą įtraukti heksachlorbutadieną (4), polichlorintus naftalenus (toliau – PCN) ir trumposios grandinės chlorintus alkanus (toliau – SCCP) (5);
            
         
               (3)
            
            
               atsižvelgiant į TTOTP konvencijos vykdomosios įstaigos sprendimus, reikia atnaujinti Reglamento (EB) Nr. 850/2004 I priedo B dalį, į ją įtraukiant minėtas tris naujas Protokole išvardytas medžiagas;
            
         
               (4)
            
            
               SCCP tiekimas rinkai ir naudojimas Sąjungoje apribotas Europos Parlamento ir Tarybos reglamento (EB) Nr. 1907/2006 (6) dėl cheminių medžiagų registracijos, įvertinimo, autorizacijos ir apribojimų (REACH) XVII priedu. Šiuo metu Sąjungoje galiojantys SCCP apribojimai taikomi tik dviem naudojimo būdams, taigi šie apribojimai daug siauresni negu SCCP apribojimas, nustatytas TTOTP konvencijos vykdomosios įstaigos sprendimu. Todėl šiuo reglamentu turėtų būti išplėsta Sąjungoje taikomo SCCP apribojimo sritis, uždraudžiant jų gamybą, tiekimą rinkai ir naudojimą, išskyrus du leidžiamus naudojimo būdus;
            
         
               (5)
            
            
               šiuo reglamentu SCCP nustatytas 1 % ribinis lygis neturėtų būti laikomas netyčia susidarančiu mažu teršalų kiekiu, minimu Reglamento (EB) Nr. 850/2004 4 straipsnio 1 dalies b punkte. Kad Komisija galėtų susidaryti aiškų vaizdą apie tai, kokį teršalų lygį kalbant apie SCCP reiškia netyčia susidarantis mažas teršalų kiekis, būtina atlikti papildomą mokslinę analizę;
            
         
               (6)
            
            
               SCCP skirtos leidžiančios nukrypti nuostatos, kai taikomos, turėtų būti siejamos su geriausių prieinamų gamybos būdų taikymu. Komisija turėtų tęsti šių leidžiančių nukrypti nuostatų ir galimybės naudoti saugesnes alternatyvias chemines medžiagas arba technologijas persvarstymą;
            
         
               (7)
            
            
               2011 m. balandžio 25–29 d. vykusiame Konvencijos šalių konferencijos penktajame susitikime Sprendimu SC-5/3 (7) susitarta patvariųjų organinių teršalų (toliau – POT), kurie turi būti pašalinti visame pasaulyje (išskyrus keletą atvejų), sąrašą papildyti endosulfanu;
            
         
               (8)
            
            
               atsižvelgiant į Sprendimą SC-5/3, reikia atnaujinti Reglamento (EB) Nr. 850/2004 I priedo A dalį, į ją įtraukiant endosulfaną. Tačiau endosulfanui taikomas 2005 m. gruodžio 2 d. Komisijos sprendimas 2005/864/EB dėl endosulfano neįtraukimo į Tarybos direktyvos 91/414/EEB I priedą ir leidimų augalų apsaugos produktams, kurių sudėtyje yra šios veikliosios medžiagos, panaikinimo (8). Todėl į Reglamento (EB) Nr. 850/2004 I priedo A dalyje pateikiamą sąrašą endosulfanas turėtų būti įtrauktas be išimčių, nes visos išimtys, leidžiamos pagal Sprendimą SC-5/3, yra susijusios su endosulfano kaip augalų apsaugos produkto naudojimu;
            
         
               (9)
            
            
               reikia aiškiai suformuluoti, kad Reglamento (EB) Nr. 850/2004 3 straipsnyje nustatytas draudimas netaikomas gaminiams, kurių sudėtyje yra endosulfano, heksachlorbutadieno, PCN ar SCCP, jei jie pagaminti laikotarpiu iki šio reglamento įsigaliojimo dienos imtinai iki tol, kol po jo įsigaliojimo praeina šeši mėnesiai;
            
         
               (10)
            
            
               reikia aiškiai suformuluoti, kad Reglamento (EB) Nr. 850/2004 3 straipsnyje nustatytas draudimas netaikomas gaminiams, kurių sudėtyje yra endosulfano, heksachlorbutadieno, PCN ar SCCP, jei jie buvo naudojami iki šio reglamento įsigaliojimo dienos imtinai;
            
         
               (11)
            
            
               kad būtų galima naudoti kitus lygiaverčius analitinius metodus, prie technikos pažangos reikia priderinti nuorodą į šiuo metu rengiamus CEN standartus, susijusius su perfluoroktano sulfonine rūgštimi ir jos dariniais (PFOS);
            
         
               (12)
            
            
               šiame reglamente numatytos priemonės atitinka Tarybos direktyva 67/548/EEB (9) įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 850/2004 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 19 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 158, 2004 4 30, p. 7.
   
      (2)  OL L 209, 2006 7 31, p. 1.
   
      (3)  OL L 81, 2004 3 19, p. 35.
   
      (4)  Sprendimas 2009/1.
   
      (5)  Sprendimas 2009/2.
   
      (6)  OL L 396, 2006 12 30, p. 1.
   
      (7)  SC-5/3 dėl techninio endosulfano ir susijusių jo izomerų įrašymo.
   
      (8)  OL L 317, 2005 12 3, p. 25.
   
      (9)  OL 196, 1967 8 16, p. 1.
   
      PRIEDAS
      Reglamento (EB) Nr. 850/2004 I priedas iš dalies keičiamas taip:
      
                  1)
               
               
                  A dalis iš dalies keičiama taip:
                  
                              a)
                           
                           
                              lentelės skiltyje „Speciali išimtis dėl tarpinio naudojimo ar kita specifikacija“ perfluoroktano sulfoninei rūgščiai ir jos dariniams (PFOS) skirto įrašo 6 punktas pakeičiamas taip:
                              
                                          „6.
                                       
                                       
                                          Europos standartizacijos komitetui (CEN) priėmus standartus, jie naudojami kaip analitiniai bandymo metodai cheminių medžiagų, preparatų ir gaminių atitikčiai 1 ir 2 punktams įrodyti. Vietoje CEN standartų gali būti naudojamas bet kuris kitas analitinis metodas, jei naudotojas gali įrodyti, kad tas metodas tiek pat patikimas.“;
                                       
                                    
                        
                              b)
                           
                           
                              sąrašas papildomas šiuo įrašu:
                              
                                          Cheminė medžiaga
                                       
                                       
                                          CAS Nr.
                                       
                                       
                                          EB Nr.
                                       
                                       
                                          Speciali išimtis dėl tarpinio naudojimo ar kita specifikacija
                                       
                                    
                                          „Endosulfanas
                                       
                                       
                                          115-29-7
                                          959-98-8
                                          33213-65-9
                                       
                                       
                                          204-079-4
                                       
                                       
                                          
                                                      1.
                                                   
                                                   
                                                      Teikti rinkai ir naudoti gaminius, pagamintus iki 2012 m. liepos 10 d. imtinai, kurių sudėtyje yra endosulfano kaip sudedamosios dalies, leidžiama iki 2013 m. sausio 10 d.
                                                   
                                                
                                                      2.
                                                   
                                                   
                                                      Teikti rinkai ir naudoti gaminius, kurie buvo naudojami iki 2012 m. liepos 10 d. imtinai ir kurių sudėtyje yra endosulfano kaip sudedamosios dalies, yra leidžiama.
                                                   
                                                
                                                      3.
                                                   
                                                   
                                                      4 straipsnio 2 dalies trečia ir ketvirta pastraipos taikomos 1 ir 2 dalyse nurodytiems gaminiams.“
                                                   
                                                
                                    
                        
            
                  2)
               
               
                  B dalis papildoma šiais įrašais:
                  
                              Cheminė medžiaga
                           
                           
                              CAS Nr.
                           
                           
                              EB Nr.
                           
                           
                              Speciali išimtis dėl tarpinio naudojimo ar kita specifikacija
                           
                        
                              „Heksachlorbutadienas
                           
                           
                              87-68-3
                           
                           
                              201-765-5
                           
                           
                              
                                          1.
                                       
                                       
                                          Teikti rinkai ir naudoti gaminius, pagamintus iki 2012 m. liepos 10 d. imtinai, kurių sudėtyje yra heksachlorbutadieno kaip sudedamosios dalies, leidžiama iki 2013 m. sausio 10 d.
                                       
                                    
                                          2.
                                       
                                       
                                          Teikti rinkai ir naudoti gaminius, kurie buvo naudojami iki 2012 m. liepos 10 d. imtinai ir kurių sudėtyje yra heksachlorbutadieno kaip sudedamosios dalies, yra leidžiama.
                                       
                                    
                                          3.
                                       
                                       
                                          4 straipsnio 2 dalies trečia ir ketvirta pastraipos taikomos 1 ir 2 dalyse nurodytiems gaminiams.
                                       
                                    
                        
                              Polichlorinti naftalenai (1)
                              
                           
                           
                               
                           
                           
                               
                           
                           
                              
                                          1.
                                       
                                       
                                          Teikti rinkai ir naudoti gaminius, pagamintus iki 2012 m. liepos 10 d. imtinai, kurių sudėtyje yra polichlorintų naftalenų kaip sudedamųjų dalių, leidžiama iki 2013 m. sausio 10 d.
                                       
                                    
                                          2.
                                       
                                       
                                          Teikti rinkai ir naudoti gaminius, kurie buvo naudojami iki 2012 m. liepos 10 d. imtinai ir kurių sudėtyje yra polichlorintų naftalenų kaip sudedamųjų dalių, yra leidžiama.
                                       
                                    
                                          3.
                                       
                                       
                                          4 straipsnio 2 dalies trečia ir ketvirta pastraipos taikomos 1 ir 2 dalyse nurodytiems gaminiams.
                                       
                                    
                        
                              Alkanai, C10–C13, chloro (trumposios grandinės chlorinti parafinai) (SCCP)
                           
                           
                              85535-84-8
                           
                           
                              287-476-5
                           
                           
                              
                                          1.
                                       
                                       
                                          Nukrypstant nuo reikalavimų, leidžiama gaminti, teikti rinkai ir naudoti chemines medžiagas arba preparatus, kurių sudėtyje yra SCCP, kurių koncentracija yra mažesnė kaip 1 % svorio.
                                       
                                    
                                          2.
                                       
                                       
                                          Su sąlyga, kad ne vėliau kaip 2015 m. ir toliau kas ketverius metus valstybės narės praneštų Komisijai apie pažangą, padarytą eliminuojant SCCP, išimties tvarka gaminti, tiekti rinkai ir naudoti leidžiama toliau nurodytomis paskirtimis:
                                          
                                                      a)
                                                   
                                                   
                                                      kaip gumos, naudojamos kasybos pramonėje konvejeriuose, antipirenus;
                                                   
                                                
                                                      b)
                                                   
                                                   
                                                      kaip užtvankų sandariklių antipirenus.
                                                   
                                                
                                    
                                          3.
                                       
                                       
                                          Teikti rinkai ir naudoti gaminius, pagamintus iki 2012 m. liepos 10 d. imtinai, kurių sudėtyje yra SCCP kaip sudedamųjų dalių, leidžiama iki 2013 m. sausio 10 d.
                                       
                                    
                                          4.
                                       
                                       
                                          Teikti rinkai ir naudoti gaminius, kurie buvo naudojami iki 2012 m. liepos 10 d. imtinai ir kurių sudėtyje yra SCCP kaip sudedamųjų dalių, yra leidžiama.
                                       
                                    
                                          5.
                                       
                                       
                                          4 straipsnio 2 dalies trečia ir ketvirta pastraipos taikomos 1 ir 2 dalyse nurodytiems gaminiams.
                                       
                                    Kai paskelbiama naujos informacijos apie naudojimo detales ir saugesnes pakaitines medžiagas ar technologijas, Komisija peržiūri 2 punkte nurodytas leidžiančias nukrypti nuostatas, kad SCCP naudojimas būtų palaipsniui nutrauktas.
                           
                        
            
         (1)  Polichlorinti naftalenai – tai cheminiai junginiai, sudaryti iš naftaleno žiedo sistemos, kurioje vienas arba keli vandenilio atomai pakeisti chloro atomais.“